


PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 20 martie 2013

Nr.29/69

AVIZ

asupra proiectului de Lege privind aprobarea Ordonanţei de urgenţă a Guvernului nr. 83/2012 pentru modificarea şi completarea Legii nr. 202/2002 privind egalitatea de şanse şi de tratament între femei şi bărbaţi

(PLx. 76/2013)


În baza prevederilor art. 95 şi 115 din Regulamentul Camerei Deputaţilor, republicat, cu adresa nr. PLx. 76/ 11 martie 2013, Comisia pentru învăţământ, ştiinţă, tineret şi sport a primit, spre dezbatere şi avizare, în procedură de urgenţă, proiectul de Lege privind aprobarea Ordonanţei de urgenţă a Guvernului nr. 83/2012 pentru modificarea şi completarea Legii nr. 202/2002 privind egalitatea de şanse şi de tratament între femei şi bărbaţi.


Proiectul de lege a fost dezbătut în Comisie în şedinţa din 19 martie 2013.


Comisia, cu 20 voturi pentru şi 4 abţineri, a hotărât să emită aviz favorabil, cu amendamentele din Anexă, asupra proiectului de lege menţionat.


În raport cu obiectul şi conţinutul său, proiectul de lege face parte din categoria legilor ordinare.

   
 PREŞEDINTE 



                       SECRETAR

          Angel TÎLVĂR                                                        Victor CRISTEA






















Consilier 

                                                                                                    Ioana Florina Mînzu

Anexă 


AMENDAMENTE ADMISE
	Nr.

crt.
	Text 

proiect de Lege

(adoptat de Senat)
	Text propus de Comisie

(autorul amendamentului)
	Motivare

	1. 
	1. La articolul I, după punctul 17 se introduc patru noi puncte, pct.17 1 – 17 4, cu următorul cuprins:

„17 1. La articolul 31, alineatele (1), (2) şi (4) vor avea următorul cuprins:

(1) Comisia naţională în domeniul egalităţii de şanse între femei şi bărbaţi, denumită în continuare CONES, îşi desfăşoară activitatea în coordonarea Ministerului Muncii, Familiei, Protecţiei Sociale şi Persoanelor Vârstnice (MMFPSPV).

(2) Secretarul de stat coordonator al activităţii în domeniul egalităţii de şanse între femei şi bărbaţi este preşedintele CONES.

................................................................................................................

(4) Componenţa CONES este propusă de preşedintele CONES, în termen de maximum 90 de zile de la intrarea în vigoare a legii de aprobare a prezentei ordonanţe de urgenţă, cu consultarea autorităţilor publice,  organizaţiilor şi asociaţiilor prevăzute la alin.(3), şi se aprobă prin decizie a primului-ministru. CONES este legal constituită la data aprobării de către primul-ministru a componenţei acesteia”.

172. La articolul 31, după alineatul (4) se introduce un nou alineat, alin.(41), cu următorul cuprins:

„(4 1) Atribuţiile CONES, inclusiv cele stipulate de prezenta lege, sunt prevăzute în regulamentul propriu de organizare şi funcţionare, elaborat de către Direcţia egalitate de şanse între femei şi bărbaţi (DESFB) din cadrul MMFPSPV, avizat de membrii CONES şi aprobat prin ordin al ministrului muncii, familiei, protecţiei sociale şi persoanelor vârstnice”.

173. La articolul 31, alineatele (6) – (8) vor avea următorul cuprins:

„(6) Reuniunile CONES se desfăşoară semestrial la sediul MMFPSPV. Secretariatul CONES este asigurat de Direcţia egalitate de şanse între femei şi bărbaţi (DESFB) din cadrul MMFPSPV.

(7) În cadrul reuniunilor, CONS analizează rapoartele periodice transmise de comisiile judeţene, respectiv a municipiului Bucureşti, în domeniul egalităţii de şanse între femei şi bărbaţi (COJES) şi decide asupra măsurilor necesare pentru eliminarea deficienţelor în asigurarea egalităţii de şanse între sexe, constatate în teritoriu, în anumite domenii de activitate.

(8) Preşedintele CONS prezintă, semestrial, comisiilor parlamentare pentru egalitatea de şanse între femei şi bărbaţi, raportul privind activitatea desfăşurată şi utilizarea fondurilor bugetare şi extrabugetare, precum şi planul anual de măsuri adoptate de fiecare instituţie membră a CONES pentru promovarea egalităţii  de şanse între femei şi bărbaţi în domeniul sectorial de activitate”.

17 4. La articolul 32, alineatele (3), (5) şi (6) vor avea următorul cuprins:

„(3) Atribuţiile comisiilor judeţene, respectiv a municipiului Bucureşti în domeniul egalităţii de şanse între femei şi bărbaţi (COJES), sunt prevăzute în regulamentul de organizare şi funcţionare a comisiilor judeţene şi a municipiului Bucureşti, în domeniul egalităţii de şanse între femei şi bărbaţi, aprobat prin hotărâre a Guvernului.

...............................................................................................................

(5) Rapoartele sunt înaintate de preşedintele COJES către DESFB din cadrul MMFPSPV, pentru a fi dezbătute în şedinţele CONES, precum şi pentru a fi date publicităţii.

(6) Preşedintele COJES este persoana desemnată din cadrul agenţiei judeţene pentru plăţi şi inspecţie socială, respectiv agenţiei pentru plăţi şi inspecţie socială a municipiului Bucureşti, în condiţiile prevăzute de regulamentul de organizare şi funcţionare a comisiilor judeţene şi a municipiului Bucureşti, în domeniul egalităţii de şanse între femei şi bărbaţi, aprobat prin hotărâre a Guvernului.”
	Se elimină. 

Autor: Comisia 
	Având în vedere restricţiile bugetare, nu este necesară înfiinţarea de noi comisii.

